Foto: Reuters Nigeriya prezidenti Muhammadu Buxoriy tibbiy ko‘rikni davom ettirish uchun Londonga uchib ketdi. Bu haqda uning matbuot xizmati ma’lum qildi. Ma’lum qilinishicha, Buxoriy Buyuk Britaniyaga 8 mayga o‘tar kechasi uchib ketishi belgilangandi. U shifokorlar maslahatlariga ehtiyoj sezmoqda. Buxoriy yo‘qligida davlatni vitse-prezident Yyemi Osinbajo boshqaradi. Buxoriy Londonda qancha bo‘lishi noma’lum. Ta’kidlanishicha, bu shifokorlarga bog‘liq bo‘ladi, biroq Buxoriy salomatligiga xavotir qilish uchun sabab yo‘q. Buxoriy 2014 yilda Chibokda "Boko Harom" jangarilari tomondan o‘g‘irlab ketilgan 82 nafar qizni kutib olish uchun Londonga safarini bir kunga kechiktirdi. Eslatib o‘tamiz, jangarilar 2014 yil 16 aprelda Chibok shahridagi maktabdan 276 nafar o‘quvchi qizni o‘g‘irlab ketgan. O‘shanda qizlarning ko‘pchiligi 16-18 yoshda bo‘lgan. Avvalroq 80 ga yaqin qiz turli yo‘llar bilan uylariga qaytishga muvaffaq bo‘lgan. 7 may kuni esa yana 82 qiz ozod qilingani ma’lum bo‘ldi.